title: 2003/917/EZ: Odluka Vijeća od 22. prosinca 2003. o sklapanju Sporazuma u obliku razmjene pisama između Europske zajednice i Države Izrael o uzajamnim mjerama liberalizacije i zamjeni Protokola 1 i 2. uz Sporazum o pridruživanju između EZ-a i Izraela

text:
               11/Sv. 073

               HR

               Službeni list Europske unije

               133

         32003D0917

               L 346/65

               SLUŽBENI LIST EUROPSKE UNIJE

               22.12.2003.

      ODLUKA VIJEĆA

   od 22. prosinca 2003.
   o sklapanju Sporazuma u obliku razmjene pisama između Europske zajednice i Države Izrael o uzajamnim mjerama liberalizacije i zamjeni Protokola 1 i 2. uz Sporazum o pridruživanju između EZ-a i Izraela
   (2003/917/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   u vezi s prvom rečenicom njegovog članka 300. stavka 2.,
   uzimajući u obzir prijedlog Komisije,
   budući da:

               1.

               Članak 11. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izrael, s druge strane (1) (Sporazum o pridruživanju) na snazi od 1. lipnja 2000., navodi da Zajednica i Izrael postupno uspostavljaju veću liberalizaciju trgovine poljoprivrednim proizvodima u interesu obje stranke. On predviđa da od 1. siječnja 2000. Zajednica i Izrael ispituju stanje kako bi odredili mjere koje će Zajednica i Izrael provesti od 1. siječnja 2001., u skladu s tim ciljem.

               2.

               Komisija je, u ime Zajednice, pregovarala o Sporazumu u obliku razmjene pisama s ciljem zamjene Protokola 1 i 2 uz Sporazum o pridruživanju.

               3.

               Sporazum parafiran 4. srpnja 2003., trebalo bi odobriti.

               4.

               Mjere potrebne za provedbu ove Odluke trebalo bi usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske Zajednice i Države Izrael o uzajamnim mjerama liberalizacije i zamjeni Protokola 1 i 2 uz Sporazum o pridruživanju između Europskih zajednica i njihovih država članica, s jedne strane, i Države Izrael, s druge strane.
   Tekst Sporazuma priložen je ovoj Odluci.
   Članak 2.
   Komisija donosi mjere potrebne za provedbu Protokola 1 i 2 u skladu s postupkom utvrđenim u članku 3.
   Članak 3.
   1.   Komisiji pomaže Upravni odbor za šećer (dalje u tekstu Odbor) osnovan na temelju članka 42. Uredbe Vijeća (EZ) br. 1260/2001 od 19. lipnja 2001. o zajedničkom uređenju tržišta u sektoru šećera (3), ili, prema potrebi, odbori osnovani na temelju odgovarajućih odredbi drugih uredbi o zajedničkom uređenju tržišta ili Odbor za Carinski zakonik osnovan na temelju članka 248.a Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (4).
   2.   Članci 4. i 7. Odluke 1999/468/EZ primjenjuju se kod upućivanja na ovaj stavak.
   Razdoblje utvrđeno u članku 4. stavku 3. Odluke 1999/468/EZ iznosi jedan mjesec.
   3.   Odbor donosi svoj Poslovnik.
   Članak 4.
   Ovime se ovlašćuje predsjednik Vijeća da odredi osobu ovlaštenu potpisati Sporazum kako bi on obvezivao Zajednicu.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 22. prosinca 2003.

            Za Vijeće

            Predsjednik

         A. MATTEOLI

      (1)  SL L 147, 21.6.2000., str. 3.

      (2)  SL L 184, 17.7.1999., str. 23.

      (3)  SL L 178, 30.6.2001., str. 1. Uredba kako je izmijenjena Uredbom Komisije (EZ) br. 680/2002 (SL L 104, 20.4.2002., str. 26).

      (4)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 2700/2000 Europskog parlamenta i Vijeća (SL L 311, 12.12.2000., str. 17).


title: 2014/822/EU: Odluka Europskog parlamenta od 23. listopada 2014. o razrješnici za izvršenje proračuna Ureda Tijela europskih regulatora za elektroničke komunikacije za financijsku godinu 2012.

text:
               21.11.2014

               HR

               Službeni list Europske unije

               L 334/88

         ODLUKA EUROPSKOG PARLAMENTA
   od 23. listopada 2014.
   o razrješnici za izvršenje proračuna Ureda Tijela europskih regulatora za elektroničke komunikacije za financijsku godinu 2012.

      (2014/822/EU)

   EUROPSKI PARLAMENT,

               —

               uzimajući u obzir konačne godišnje financijske izvještaje Ureda Tijela europskih regulatora za elektroničke komunikacije za financijsku godinu 2012.,

               —

               uzimajući u obzir izvještaj Revizorskog suda o godišnjim financijskim izvještajima Ureda tijela europskih regulatora za elektroničke komunikacije za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir svoju odluku od 3. travnja 2014. (2) kojom se odgađa odluka o davanju razrješnice za financijsku godinu 2012. te prateću rezoluciju,

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

               —

               uzimajući u obzir Uredbu (EZ) br. 1211/2009 Europskog parlamenta i Vijeća od 25. studenoga 2009. o osnivanju Tijela europskih regulatora za elektroničke komunikacije (BEREC) i Ureda (5), a posebno njezin članak 13.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8 – 0011/2014),

               1.

               daje razrješnicu upravnom odboru Ureda tijela europskih regulatora za elektroničke komunikacije za izvršenje proračuna Ureda za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže svojem predsjedniku da ovu odluku i rezoluciju koja čini njezin sastavni dio proslijedi upravnom odboru Ureda tijela europskih regulatora za elektroničke komunikacije, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 9.

      (2)  SL L 266, 5.9.2014., str. 353.

      (3)  SL L 248, 16.9.2002., str. 1.

      (4)  SL L 298, 26.10.2012., str. 1.

      (5)  SL L 337, 18.12.2009., str. 1.

      (6)  SL L 357, 31.12.2002., str. 72.

      (7)  SL L 328, 7.12.2013., str. 42.


title: Odluka Vijeća 2009/820/ZVSP od 23. listopada 2009. o sklapanju, u ime Europske unije, Sporazuma o izručenju između Europske unije i Sjedinjenih Američkih Država te Sporazuma o uzajamnoj pravnoj pomoći između Europske unije i Sjedinjenih Američkih Država

text:
               18/Sv. 006

               HR

               Službeni list Europske unije

               138

         32009D0820

               L 291/40

               SLUŽBENI LIST EUROPSKE UNIJE

               23.10.2009.

      ODLUKA VIJEĆA 2009/820/ZVSP
   od 23. listopada 2009.
   o sklapanju, u ime Europske unije, Sporazuma o izručenju između Europske unije i Sjedinjenih Američkih Država te Sporazuma o uzajamnoj pravnoj pomoći između Europske unije i Sjedinjenih Američkih Država
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegove članke 24. i 38.,
   budući da:

               (1)

               Nakon odobrenja koje je Vijeće 26. travnja 2002. dalo Predsjedništvu da, uz pomoć Komisije, otvori pregovore sa Sjedinjenim Američkim Državama, sa Sjedinjenim Američkim Državama okončani su pregovori o dva Sporazuma o međunarodnoj suradnji u kaznenim pitanjima, jedan o izručenju i jedan o uzajamnoj pravnoj pomoći.

               (2)

               U skladu s Odlukom Vijeća 2009/516/EZ od 6. lipnja 2003. (1), Sporazum o izručenju između Europske unije i Sjedinjenih Američkih Država (2) te Sporazum o uzajamnoj pravnoj pomoći između Europske unije i Sjedinjenih Američkih Država (3) potpisani su 25. lipnja 2003. u ime Europske unije.

               (3)

               Sporazume bi sada trebalo odobriti.

               (4)

               U svom članku 3. stavku 2. sporazumi predviđaju razmjenu pisanih instrumenata između SAD-a i država članica Unije o primjeni bilateralnih ugovora. Članak 3. stavak 3. Sporazuma o uzajamnoj pravnoj pomoći predviđa slične obveze za one države članice koje nemaju bilateralan ugovor o uzajamnoj pravnoj pomoći sa Sjedinjenim Državama. Sve države članice i Sjedinjene Američke Države razmijenile su te pisane instrumente.

               (5)

               Glavno tajništvo Vijeća 19. veljače 2009. obavijestilo je Sjedinjene Američke Države o imenovanjima na temelju članka 2. stavka 3. i članka 10. stavka 2. Sporazuma o izručenju te na temelju članka 4. stavka 3. i članka 8. stavka 2. točke (b) Sporazuma o uzajamnoj pravnoj pomoći, kao i o ograničenjima na koja se poziva na temelju članka 4. stavka 4. Sporazuma o uzajamnoj pravnoj pomoći,

         ODLUČILO JE:
   Članak 1.
   Sporazum o izručenju između Europske unije i Sjedinjenih Američkih Država te Sporazum o uzajamnoj pravnoj pomoći između Europske unije i Sjedinjenih Američkih Država odobravaju se u ime Europske unije.
   Članak 2.
   Predsjednik Vijeća ovlašćuje se odrediti osobu ovlaštenu, u ime Europske unije, za razmjenu instrumenata odobrenja koji su predviđeni člankom 22. Sporazuma o izručivanju između Europske unije i Sjedinjenih Američkih Država te člankom 18. Sporazuma o uzajamnoj pravnoj pomoći između Europske unije i Sjedinjenih Američkih Država, kako bi se izjavila suglasnost Europske unije da je Sporazum obvezuje.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 23. listopada 2009.

            Za Vijeće

            Predsjednik

         T. BILLSTRÖM

      (1)  SL L 181, 19.7.2003., str. 25.

      (2)  SL L 181, 19.7.2003., str. 27.

      (3)  SL L 181, 19.7.2003., str. 34.